*****

ΚΑΝΟΝΙΣΜΟΣ (ΕΟΚ) αριθ. 1878/89 ΤΟΥ ΣΥΜΒΟΥΛΙΟΥ

της 21ης Ιουνίου 1989

για το άνοιγμα και τον τρόπο διαχείρισης κοινοτικής δασμολογικής ποσόστωσης για ηλεκτρονικές λυχνίες «μάγνηστρον» συνεχούς ροής και ένα χημικό προϊόν

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι η παραγωγή στην Κοινότητα ηλεκτρονικών λυχνιών «μάγνηστρον » συνεχούς ροής και 1,3 : 2,4-δι-Ο-βενζυλιδένιο-D-γλυκιτόλης είναι σήμερα ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας· ότι, συνεπώς, η προμήθεια της Κοινότητας με προϊοντα αυτού του είδους εξαρτάται σήμερα, κατά ένα μη αμελητέο ποσοστό, από εισαγωγές προέλευσης τρίτων χωρών· ότι πρέπει η Κοινότητα να αντιμετωπίσει, χωρίς καθυστέρηση, τις πλέον επείγουσες ανάγκες προμήθειας των εν λόγω προϊόντων, και αυτό με τους ευνοϊκότερους όρους· ότι συντρέχει λόγος να ανοιχθούν κοινοτικές δασμολογικές ποσοστώσεις με δασμό μηδέν εντός των ορίων κατάλληλων ποσοτήτων και για τη χρονική περίοδο από 1ης Ιουλίου μέχρι 31 Δεκεμβρίου 1989· ότι, για να μην διακυβευθεί η ισορροπία των αγορών αυτών των προϊόντων, πρέπει να οριστεί η ποσότητα των κοινοτικών δασμολογικών ποσοστώσεων στο προσωρινό επίπεδο αντίστοιχα των 600 000 τεμαχίων και των 10 τόνων· ότι ο καθορισμός του ύψους των ποσοστώσεων σ' αυτό το επίπεδο δεν αποκλείει εξάλλου μια εκ των υστέρων αναπροσαρμογή·

ότι πρέπει να εξασφαλιστούν, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη, και αυτό μέχρι να εξαντληθούν οι ποσοστώσεις·

ότι πρέπει να ληφθούν τα αναγκαία μέτρα προκειμένου να εξασφαλιστεί μια κοινοτική και αποτελεσματική διαχείριση της δασμολογικής αυτής ποσόστωσης, εξασφαλίζοντας τη δυνατότητα στα κράτη μέλη να προβαίνουν σε αναλήψεις από την ποσότητα της ποσόστωσης των αναγκαίων ποσοτήτων που αντιστοιχούν σε πραγματικές εισαγωγές· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των αναλήψεων που πραγματοποιούνται από την εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιουλίου και μέχρι τις 31 Δεκεμβρίου 1989, οι δασμοί που επιβάλλονται κατά την εισαγωγή των παρακάτω προϊόντων, αναστέλλονται στα επίπεδα και μέσα στα όρια των κοινοτικών δασμολογικών ποσοστώσεων που αναφέρονται για καθένα από αυτά:

1.2.3.4.5 // // // // // // Αύξων

αριθμός

// Κωδικός ΣΟ // Περιγραφή εμπορευμάτων

// Μέγεθος της

ποσόστωσης

// Ποσοστωτικός

δασμός

(σε %) // // // // // // // // // // // 09.2797 // ex 8540 41 00 // Ηλεκτρονικές λυχνίες « μάγνηστρον», συνεχούς ροής, ισχύος εξόδου μικρότερης από 1 000 W , για την κατασκευή φούρνων με μικροκύματα // 600 000 τεμάχια // 0 // 09.2799 // ex 2932 90 70 // 1,3 : 2,4-δι-Ο-βενζυλιδένιο-D-γλυκιτόλη, με καθαρότητα, κατά βάρος, 96 % ή περισσότερο // 10 τόνοι // 0 // // // // //

Το Βασίλειο της Ισπανίας και η Πορτογαλική Δημοκρατία εφαρμόζουν μέσα στα όρια αυτών των δασμολογικών ποσοστώσεων δασμούς που υπολογίζονται σύμφωνα με τις σχετικές διατάξεις της πράξης προσχώρησης.

2. Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα χορήγησης του προτιμησιακού καθεστώτος, για ένα από τα προϊόντα που αναφέρονται στον παρόντα κανονισμό, και εάν αυτό το αίτημα γίνει δεκτό από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό της αντίστοιχης ποσόστωσης, ποσότητας ίσης με τις ανάγκες αυτές.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους στο μέτρο που το διαθέσιμο υπόλοιπο το επιτρέπει. Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στην αντίστοιχη ποσόστωση.

Εάν οι απαιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται pro rata των αιτήσεων. Η Επιτροπή ενημερώνει τα κράτη μέλη σύμφωνα με τον ίδιο τρόπο.

3. Ο έλεγχος της χρησιμοποίησης του προϊόντος που αναφέρεται στον αύξοντα αριθμό 09.2797 για τον συγκεκριμένο ειδικό προορισμό γίνεται σύμφωνα με τις οικείες κοινοτικές διατάξεις.

Άρθρο 2

1. Τα κράτη μέλη εξασφαλίζουν στους εισαγωγείς των εν λόγω προϊόντων την ελεύθερη και ίση πρόσβαση στις ποσοστώσεις, εφόσον τα υπόλοιπα των ποσοστώσεων το επιτρέπουν.

2. Τα κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, με το ρυθμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

3. Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 2.

Άρθρο 3

Τα κράτη μέλη ενημερώνουν την Επιτροπή, ύστερα από αίτησή της, για τις εισαγωγές των εν λόγω προϊόντων που καταλογίστηκαν πράγματι στις ποσοστώσεις.

Άρθρο 4

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 5

Ο παρών κανονισμός αρχίζει να ισχύει την 1η Ιουλίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 21 Ιουνίου 1989.

Για το Συμβούλιο

Ο Πρόεδρος

C. ARANZADI